ನವದೆಹಲಿ:ಚಂದ್ರ ಸುಂದರಾಂಗ ಎಂಬುದು ಎಲ್ಲರಿಗೂ ತಿಳಿದಿರುವ ವಿಷಯ. ಆತನ ಸೌಂದರ್ಯವನ್ನು ಹಾಡಿ, ಹೊಗಳದ ಕವಿಗಳಿಲ್ಲ. ಪ್ರೇಮಿಗಳ ಪಾಲಿಗೆ ಆತನ ಬೆಳದಿಂಗಳೇ ಪರಮಪಾವನ.
ಇಂಥ ಚಂದ್ರನ ನಿಜಸೌಂದರ್ಯವನ್ನು ಇದೇ ಮೊದಲ ಬಾರಿಗೆ ವಿಜ್ಞಾನಿಗಳು ಪಟದ ಮೂಲಕ ಅನಾವರಣಗೊಳಿಸಿದ್ದಾರೆ. ರಂಗುರಂಗಾದ ಈ ಪಟವನ್ನು ಕಂಡಾಗ, ಚಂದಿರ ಇಷ್ಟೊಂದು ಸುಂದರಾಂಗನೇ! ಎಂದು ಆಶ್ಚರ್ಯದಿಂದ ಉದ್ಗರಿಸುವಂತೆ ಆಗುತ್ತದೆ.
ಅಮೆರಿಕದ ಜಿಯಾಲಾಜಿಕಲ್​ ಸರ್ವೇ ವಿಭಾಗದ ಆ್ಯಸ್ಟ್ರೋಜಿಯಾಲಜಿ ಸೈನ್ಸ್​ ಸೆಂಟರ್​ ಮೊದಲ ಬಾರಿಗೆ ಚಂದ್ರನ ಸೌಂದರ್ಯವನ್ನು ವರ್ಣಿಸುವ ಪಟವನ್ನು ಸಿದ್ಧಪಡಿಸಿದ್ದಾರೆ. ಅಮೆರಿಕದ ಬಾಹ್ಯಾಕಾಶ ಸಂಶೋಧನಾ ಕೇಂದ್ರ ನಾಸಾ ಮತ್ತು ಲೂನಾರ್​ ಪ್ಲಾನೇಟರಿ ಇನ್​ಸ್ಟಿಟ್ಯೂಟ್​ನ ಸಹಯೋಗದಲ್ಲಿ 1:50,00,000 ಸ್ಕೇಲ್​ನಲ್ಲಿ ಈ ಪಟವನ್ನು ಸಿದ್ಧಪಡಿಸಲಾಗಿದೆ.
ಅಪೊಲೋದ ಆರು ಯೋಜನೆಗಳ ಅವಧಿಯ ಚಂದ್ರನ ಪ್ರಾದೇಶಿಕ ಪಟವನ್ನು ಆಧಾರವಾಗಿಟ್ಟುಕೊಂಡು ಅಮೆರಿಕದ ಲೂನಾರ್​ ರೆಕೊನೈಸಾನ್ಸ್​ ಆರ್ಬಿಟರ್​ ಹಾಗೂ ಜಪಾನ್​ನ ಸೆಲೇನ್​ (ಎಸ್​ಇಎಲ್​ಇಎನ್​ಇ) ರವಾನಿಸಿದ ಚಿತ್ರಗಳನ್ನು ಬಳಸಿಕೊಂಡು ಯೂನಿಫೈಡ್​ ಜಿಯೋಲಾಜಿಕ್​ ಮ್ಯಾಪ್​ ಆಫ್​ ದಿ ಮೂನ್​ ಎಂಬ ಹೆಸರಿನ ಚಂದ್ರನ ಪಟವನ್ನು ಸಿದ್ಧಪಡಿಸಲಾಗಿದೆ.
ಚಂದ್ರನ ಸೌಂದರ್ಯವನ್ನು ಆಸ್ವಾದಿಸದ, ಅದರೆಡೆಗೆ ಆಕರ್ಷಿತರಾಗದ ಮನುಷ್ಯರೇ ಇಲ್ಲ. ಆದ್ದರಿಂದ ಚಂದ್ರನ ನಿಜ ಸೌಂದರ್ಯವನ್ನು ವರ್ಣಿಸುವ ಹಾಗೂ ನಾಸಾದ ಭವಿಷ್ಯದ ಯೋಜನೆಗಳಿಗೆ ಅನುವಾಗುವ ರೀತಿಯಲ್ಲಿ ಪಟವನ್ನು ರೂಪಿಸಲಾಗಿದೆ ಎಂದು ಅಮೆರಿಕದ ಜಿಯಾಲಾಜಿಕಲ್​ ಸರ್ವೇ ಅಧಿಕಾರಿಗಳು ಹೇಳಿದ್ದಾರೆ.
ಲಾಕ್​ಡೌನ್​ ತಂದ ನಲಿವು; ಸ್ವಚ್ಛ ಗಂಗಾ ನದಿಯಲ್ಲಿ ಎರಡು ಡಾಲ್ಫಿನ್​ಗಳ ಸ್ವಚ್ಛಂದ ವಿಹಾರ!

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:6 + 7 =
Remember me
